དེ་བཞིན་དུ་རྒྱ་གར་ལྷོ་ཕྱོགས་འབྲས་སྤུངས་དགོན་དུ་སློབ་གཉེར་གནང་བཞིན་པའི་དགེ་བཤེས་སྐལ་བཟང་ལགས་ནི་ལྷ་མོ་བཀྲ་ཤིས་ལགས་ཀྱི་གཉེན་ཉེ་ཞིག་ཡིན་པ་དང་།ཁོང་གིས་རུས་ཐལ་དེ་ཕ་ཡུལ་ཨ་མཆོག་སྒྲོག་མདོ་སྡེ་བར་གདན་འདྲེན་ཞུས་ནས་ས་གནས་མང་ཚོགས་ཀྱིས་མྱ་ངན་གུས་འདུད་དང་མཆོད་སྨོན་བྱེད་བཞིན་ཡོད་ཟེར།སྐུ་མགྲོན་གཉིས་ཀས་བརྗོད་པ་ལྟར་ན།ཕ་ཡུལ་གྱི་ཕྱོགས་སུ་དམ་དྲག་ཆེ་བས་འབྲེལ་བ་བྱེད་ཁག་པོ་ཡིན་པ་དང་།ད་ལྟའི་གནས་སྟངས་ནི་སེམས་འཚབ་ཆེན་པོ་ཡོད་པ་ཞིག་ཆགས་ཡོད་ཅེས་འདི་ག་ཨ་རིའི་རླུང་འཕྲིན་ཁང་ལ་འགྲེལ་བརྗོད་གནང་ཡོད།།ཕྱི་ལོ་༢༠༠༩་ནས་བཟུང་ཉུང་མཐར་ཡང་བོད་མི་༡༣༡་གིས་རང་ལུས་མེར་སྲེག་བཏང་སྟེ་རྒྱ་ནག་གཞུང་ལ་ངོ་རྒོལ་གནང་བ་རེད།།